玻璃市

玻璃市，簡稱玻洲，係馬來西亞最細嘅州，響馬來亞半島西北面，北面同泰國沙敦府、宋卡府接壤。玻璃市喺暹羅王朝統治嗰時叫帕里特。

地理位置

玻璃市喺西馬最西北，近吉打州、檳城州同霹靂北部。呢啲縣份構成馬來西亞北部區域，簡稱北馬。北部同泰國沙敦府同宋卡府為鄰，東南同南部同吉打州交界，西面係馬六甲海峽。

西北側有38公里長嘅那卡灣山脈，係全馬最長石灰山脈，中部地區好似武吉吉德里同北部地區有多座山丘，大多數係石灰山。地勢從北向南降低，南部、東部同西岸係平原。

氣候
玻璃市屬於熱帶季風氣候，同馬來半島南部熱帶雨林氣候唔同。全年平均溫度介於21-32°c之間，有較明顯嘅旱季同雨季。

12月至5月係旱季，比較乾燥少雨；6月至11月降雨量比較高，當中9月至11月雨量最多。每年平均雨量介乎2032毫米至2540毫米之間。

經濟活動
玻璃市經濟活動主要係以農業同漁業為主。另外，玻璃市亦積極吸引中小企嚟創業。

人口

玻璃市州係一個以馬來人為多數群體嘅多民族社會。

按2010年統計，玻璃市州人口有220,110人，馬來人佔193,641人、華人17,522人、泰裔5,329人、印度人2,675人、其他土著943人、人口密度係273.56人／平方公里。除咗聯邦直轄區，玻璃市州係第4人口稠密州屬，喺檳城、雪蘭莪、馬六甲之後。

「唐暹」係華人同泰裔通婚嘅後代，喺玻璃市亦算普遍，主要因為華人同泰裔大多生活喺同一個社區，又有機會係相同信仰佛教而容易融合。

宗教

根據2010年人口普查，華人方面，主要信佛教，其次係道教、基督教，亦有少部分信回教，佢哋主要集中喺檳城。印度人方面，主要信印度教，其次係基督教、回教。基督教係非馬來人土著族群主要宗教，佔，另外亦有40.4％被分辨為穆斯林。

語言
玻璃市居民主要講。馬來語可以依據唔同地方而出現唔一樣嘅腔調，或者可以歸納成次方言，因唔同音系或者發音，每個地方腔調都會有一啲自創字，例如東海岸腔；北馬腔；南馬腔；東馬有沙巴腔、沙撈越腔，當中玻州馬來語以北馬腔為普遍。當地亦通用華語同淡米爾語以及一少部分，但係只喺各自族群之間使用。馬來語作為國家官方語言嘅地位令到佢成為當地嘅共通語言，有時亦會用英文。

玻璃市州華人多數係泉漳閩南人，相較其他籍貫方言例如潮州、廣東、客家、海南，閩台片閩南語比較普遍，屬於北馬福建話。

政治

交通

鐵路
巴東勿剎站喺馬泰邊境，係西海岸鐵路線同KTM通勤鐵路巴東勿剎線終點站。

飛機
玻璃市無機場，最近嘅機場係蘇丹阿都哈林機場同浮羅交怡國際機場。

公路
由吉打州入玻璃市有三個主要公路，分別係樟侖－玻璃市港口高速公路、聯邦1號公路同亞婁－日得拉高速公路。

巴士

渡輪
玻璃市港口有渡輪往返浮羅交怡怡瓜鎮。

關口
巴東勿剎有一個關卡由泰國入境玻璃市。

市內大專院校
玻璃市州大學預科學院
玻璃市馬來西亞大學
亞婁瑪拉工藝大學
玻璃市伊斯蘭高等學府
亞婁社區學院
新路端姑賽西拉洳汀工藝學院
玻璃市港口國家青年技術學院
加央工業培訓學院
玻璃市師範學院
英特拉卡秧岸科技與專業學院
瑪拉技術學院

玻璃市市政府官方網站
馬來西亞旅遊局官方網站
Website of His Majesty, the Raja of Perlis